ΓΡΑΠΤΗ ΕΡΩΤΗΣΗ E-2051/02

υποβολή: Roberta Angelilli (UEN) προς την Επιτροπή

(10 Ιουλίου 2002)

Θέμα: Ζωοτομία και προστασία των ζώων

Τον τελευταίο καιρό, αρκετοί πολίτες και πολιτικές προσωπικότητες του Μπολτσάνο κινητοποιήθηκαν έντονα για τη σωτηρία 56 μικρών σκυλιών ράτσας beagle τα οποία προορίζονται για εν ζωή ανατομικό διαμελισμό και, ως εκ τούτου, ναποφέρουν φρικτά και αδικαιολόγητα από επιστημονικής σκοπιάς. Αυτή είναι μία από τις πάμπολλες περιπτώσεις όπου η κοινωνία των πολιτών κινητοποιείται ενάντια σε μία φρικαλέα πρακτική όπως αυτή της ζωοτομίας.

Λαμβάνονταςπόψη τα ανωτέρω, δύναται η Επιτροπή να αναφέρει:

1. να αναφέρει εάνπάρχουν ή αν βρίσκονταιπό εκπόνηση μελέτες, πρωτοβουλίες ή οδηγίες για την απαγόρευση ή, τουλάχιστον, τη μείωση της χρήσεως της ζωοτομίας·

2. να αναφέρει εάνπάρχουν οδηγίες, προγράμματα, μελέτες ή έγγραφα για την γενικότερη προστασία των ζώων από την κακομεταχείριση και τηνπέρμετρη ταλαιπωρία·

Απάντηση της κας Wallstrm εξ ονόματος της Επιτροπής

(4 Σεπτεμβρίου 2002)

1. Η οδηγία 86/609/ΕΟΚ για την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1) εκδόθηκε το 1986. Η οδηγία καλύπτει την έγκριση και τη διεξαγωγή πειραμάτων, συμπεριλαμβανομένης της ζωοτομίας. Καθορίζει επίσης τους όρους για τη χορήγηση άδειας σε προσωπικό και εγκαταστάσεις. Θέτει τα ελάχιστα πρότυπα για την εκπαίδευση του προσωπικού που ασχολείται με τα ζώα πειραματισμού και επιβλέπει τα πειράματα, καθώς και τα πρότυπα για τη στέγαση και τη φροντίδα των ζώων.

Το άρθρο 7 της οδηγίας προβλέπει ότι απαγορεύεται η διεξαγωγή πειράματος εφόσον είναι λογικά και πρακτικά εφικτό να χρησιμοποιηθεί άλλη μέθοδος επίτευξης των επιδιωκόμενων αποτελεσμάτων η οποία είναι ικανοποιητική από επιστημονικής πλευράς και δεν συνεπάγεται τη χρησιμοποίηση ζώων. Ως εκ τούτου, είναι στο πνεύμα της οδηγίας 86/609/ΕΟΚ να ενθαρρύνει εκείνες τις μεθόδους οι οποίες μειώνουν και εν τέλει αντικαθιστούν τη χρησιμοποίηση ζώων σε πειράματα.

Σε αυτό το πλαίσιο, αξίζει να σημειωθεί ότι στην οδηγία 76/768/ΕΟΚ, όπως τροποποιήθηκε από την οδηγία 93/35/ΕΟΚ (6η τροποποίηση) περί προσεγγίσεως των νομοθεσιών των Κρατών μελών των αναφερομένων στα καλλυντικά προϊόντα,πάρχουν ειδικές διατάξεις σχετικά με την απαγόρευση της διάθεσης στην αγορά των καλλυντικών προϊόντων που περιλαμβάνουν συστατικά ή συνδυασμό συστατικών που έχουν δοκιμαστεί σε ζώα (άρθρο 4.1.θ). Οιφιστάμενες διατάξεις αποτελούν αντικείμενο συζήτησης με το Συμβούλιο και το Ευρωπαϊκό Κοινοβούλιο στο πλαίσιο της πρότασης για την 7η τροποποίηση της προαναφερθείσας οδηγίας.

Όσον αφορά το κοινοτικό πρόγραμμα πλαίσιο έρευνας και τεχνολογικής ανάπτυξης (ΕΤΑ), κάθε ερευνητικό έργο το οποίο επιλέγεται για χρηματοδότηση και το οποίο συμπεριλαμβάνει πειράματα σε ζώαποβάλλεται σε διαδικασία δεοντολογικού ελέγχου. Μια πολυεπιστημονική ομάδα εμπειρογνωμόνων (στην οποία συμπεριλαμβάνεται και ένας εμπειρογνώμονας αρμόδιος για την καλή διαβίωση των ζώων) ελέγχει, μεταξύ άλλων θεμάτων, εάν η αιτιολόγηση η οποία δίδεται για τη χρησιμοποίηση ζώων είναι αποδεκτή και εάν οι συνθήκες είναι σύμφωνες με τις νομικές απαιτήσεις.

Επιπλέον, η ανάπτυξη εναλλακτικών μεθόδων για τα πειράματα σε ζώα ήταν μεταξύ των ερευνητικών προτεραιοτήτων στο πλαίσιο των κοινοτικών προγραμμάτων πλαισίων για την ΕΤΑ για πάνω από μια δεκαετία.

2. Όσον αφορά το θέμα της προστασίας των ζώων από την κακομεταχείριση και γενικότερα από τον πόνο, αυτή καθαυτήν η Κοινότητα δεν έχει αρμοδιότητα στον τομέα της καλής διαβίωσης των ζώων. Εντούτοις, η Κοινότητα έχει λάβει μέτρα προκειμένου να βελτιώσει την μεταχείριση και την καλή διαβίωση των ζώων.

Η Συνθήκη του Άμστερνταμ, για πρώτη φορά, περιλαμβάνει ένα πρωτόκολλο για την προστασία και την καλή διαβίωση των ζώων. Το πρωτόκολλο αναγνωρίζει τα ζώα ως αισθανόμενα όντα και σημειώνει ότι η Κοινότητα και τα κράτη μέλη θα δώσουν απόλυτη προσοχή στις απαιτήσεις καλής διαβίωσης των ζώων κατά την εκπόνηση και εφαρμογή των κοινοτικών πολιτικών όσον αφορά τη γεωργία, τις μεταφορές, την εσωτερική αγορά και την έρευνα. Ενεργώντας με αυτόν τον τρόπο τηρούν τις νομοθετικές και διοικητικές διατάξεις και τα έθιμα των κρατών μελών, ειδικότερα αυτά που σχετίζονται με θρησκευτικές τελετές, πολιτιστικές παραδόσεις και την τοπική κληρονομιά.

(1) ΕΕ L 358 της 18.12.1986.